
O Volapükaflens Valöpo! 


Jenav Volapüka jonon obes, das bügolans obas ädalabons kalieti 
komunik : lanäli. Pro ons, kaliet at äbinon leigo veütik tefü muf äs blud binon 
tefü koap. Ab kikodo idalabons-li lanäli so mödiki? Balido, pük bevünetik 
idavedon; neai büo ilogoy püki somik gebovik. Telido, pük somik älofon 
netes valik da vol mögi stunidabik, sevabo mögi ad sevädükön kulivi menas 
jünu foginiki. Reiganefs netas u no äkanons, u no ävilons dunön atosi, ab ekö 
pubod dialik ad fövön diali so jöniki. Noe ätefon püki, abi diali! Ekö kod 
lanäla bügolanas obsik. Su pads gaseda atmulik okanols reidön dö susmen 
pro Volapük; man, kel älöfom Volapüki ä diali oka sovemo, das ädunom 
mödikosi pro on. 


Liedo lanäl somik ti edeadon lä obs. Kikodo eperobs-li kalieti legudik 
at, kel garanon fütüri noe Volapüka, abi yunanefa? Dabinons kods ömik. Büo 
ädabinon ün paset desir ad lärnön dinis nulik, ad dagetön noli frutik. Anu kotenoy 
suvo ad seadön nenkrüto fo televidöm ad logön, (no ai, ab mödikumo), süfülis 
mekädas ä dinas votik bapälik. Adelo lanäl cifik binon moniäl, kel pakuradükon 
valöpo. No binos ai so, ab tefon patiko utanis, kels būo gebonsöv livüpi okas 
frutikumo. 


Ab betikobsös anu lanäli bevü Volapükans adelik. Balido, kin binon-li 
Volapūkan? Dabinons klads tel, sevabo: utans, kels nitedälons tefü Volapük bi binon 
bisar se pasetatim; suvo binons slopans pükas votik, ud igo lebonedans gaseda obsik, 
ab nuläl, no lanäl, davedükon onis. Neai propagidons püki. Binons jenöfo flens 
Volapūka e binons ai benokömiks. Votaflano dabinons utans, kels propagidons püki, 
kels lautons yegedis, kels fövons Volapüki in bevttresod, kels dunons alsotikosi. 
Atans binons Volapükans. Dist binon veütik. Verat binon, das Volapükans defons. 
Stad somik no binon gönik; jenöfo föv stada at osinifon, das Volapük ofibikon ai, e, 
pos yels ömik, odeadon lölöfiko. Seko pubonsös Volapükans ko menäd alik! 


Valikosi Gudikün Oles ed Olikanes R / f 

KADÄMAN PIETRO POLETTI - SUSMEN VOLAPÜKA 





Hiel Pietro Poletti pämotom tü del 14-id yanula yela 1846 tö 
Cassano Albese (Litaliyän) ed ädeadom tü del 12-id mäzula yela 1915 
tö Shanghai (Tsyinän). Äbinom vo susmen Volapüka. 


Dü lif oka el Poletti äcalom pö melatoläd Tsyinänik Lampörik 
tö zif Amoy, e latikumo, de yel 1902 tö Shanghai, Kiöpo nenspeto 
ämalädikom ed ädeadom. Äbinom nolavan lanälik literata Tsyinänik 
ä lautan sevädik difikas lebukas Litaliyänapükik e Linglänapükik dö 
pük Tsyinänik. 


I pö jäfüd Volapükik esevädükom oki as slopan zilik 
Tsyinän tö Amoy e Shanghai efe medü tidodems Volapükik mödik e 
Volapükalebuks ömik. 


Ädagetom ün setul yela : 1887 de cifal Schleyer diplomi 
Volapükatidana, ün mayul yela 1890 uti profäsorana, ed ün dekul 
yela 1891 uti xamana volapüka. Pö dönunoganükam kadäma ün 1890 
nem ela Poletti ya komädon in lised limanas, ab pas ün 1894 
edagetom de Schleyer diplomi kadämana. 


Tö Amoy e latikumo tö Shanghai ätidom Volapüki flenes 
Tsyinänik mödik oka. Pato ün laf telid yela 1899 num Volapükanas 
Tsyinänik ävedon gretikum sekü töbidam oma. Mödikans atanas 
ävipons ad spodön ko foginänans. Ad fasilükön bligädi pota 
Tsyinänik pö blin spodotas foginänik, äbüedom bükön ladetis 
Tsyinänapükik beladetäbas in fomät mäkas gretik, kelis foginänans 

äsötons kleibön sui spodots tefik okas. El Poletti id äsirkülükom 
sotis tel potamäkas sonemik: volapotamäks, efe bali mö franazims 
luldeg e votiki mö franazim lafik. Volapotamäks at sui spodots 

pökleiböls äjonidons ad küpälükön penediblinanis Tsyinänik ad 
peneds Volapükanes piladetöls. El Poletti it äpenom obes ettimo 
sökölosi: „Ladets Tsyinänapükik nen malats Tsyinänik binons 
negeboviks, nenvöladiks, nesuemoviks e kofudüköls. Binos riskädik 
ad penön ladetis Tsyinänanas nen malats Tsyinänik, bi if ek 
ogebonöv ladetis somik te me tonats netik, latinik u Volapükiks, 
spodots täno luveratiko ai poperonsöv. Kludo alan, kel desiron ad 
labön ladetis kuratik, kleibonös u gebonös kobiko e malatis Tsyinänik 
e tonatis Volapükik.” 


Semikna el Poletti älautom yegedis pro Volapükagaseds. Id 
om it äpübom gasedi, kel älabon tiädi: „Pük Bal pro Nets Valik.” 
Gased at äpubon tö Amoy dü yels ömik, ye no nomiko ün mul alik. 
Me nüm teldegbal gaseda okik ün 1895 äprimom pübi ela „Vödabuk 
Volik,” kela dil mö pads teldeg äpubon pö num fovik alik. Leigüpo 
epübom eli „Vödabuk Tsyinänapük-Linglänapük. Vödabuk at ninädon 
balido lisedi lafabik vödas Tsyinänik 12.650 e telido lisedi vödas 
Tsyinänik tefik peleodüköl ma stamäds ko prons ma dialeg di 
Peiping. Jäfüdisevans eloboms vemo lebuki at. 


El Poletti vo äbinom nolan gretik Volapüka, komipan nenfenik 
pro valemapük ela Schleyer, pato in Tsyinän, äsi voban zilik pro dial 
jönik obas. Pomänioton nem omik ai ko stim in jenav Volapüka. 





a a EGEA aaaA 














SAP SE TSYINÄN 


Ven givol mane fiti, dalabom nulüdi pro del bal; 
ven tidol mani ad päskarön, lärnom skili ad gebön da lif. 


(Hiel Fan Li) 

FÖFIOMUF, PÖDIOMUF TIMA 
(fa hiel Frank Roger) 





Lemödot menas ikolkömon su piad gretik harata finenik zifa. 
Ifidoy koledi gölikum ka kösömiko adelo, ud izögoy oni, dat ökanoy 
temunön „timamufi” bisarik, keli nolavans ibüosagoms, e kel öjenon 
adelo tü düp foldil bü düp balid poszedelo. Kodü atos, mens mödikum 
isludons ad lüvön domis e büris bi ätikons, das seks seimik ota öbinons 
küpädikums plödo, ka nino; zuo mens mödik, kels ävobons in harat at 
zifa itrupons lü piad, äsif ipimofons-la fa drän semik dissevälöfik. 


Anu tim äpasetikon, ed alikans äküpedons ai rietalinaglokilis; 
äbespikons seki mufa, änulälons va seimos ga öjenos-la; änotodons, 
das ceds nolavanas, kels ästeifülons ad miedetön e suemön magedi 
somik, äbinons ba nestipöfiko neverätiks; fino äsions, das nek jenöfo 
äsevon osi, igo no nolavans it, ed östebedons semo us ad logön e ad 
tuvön suno stadi valikosa poso. 


Pö nilikam timüla fätöfik, telspikots valik äseilikons ed alikan 
ästunolülogon rietalinaglokili oka, logölo dredäliko züo, äsif ön mod at 
äfümons, das vol sevädik ädabinon nog. 


Kuratiko tü düp foldil bü düp balid, rietalinaglokils alanas 
eföfiobunons jü minuts foldegjöl bü düp balid. Pläamü atos, nos 
ijenon. 


„Sülö!” Ya ejenos, e no esevobs osi !!” ek evokädon, ab suno 
alan idasuemon, das nos ijenon. Dido düp iföfiomufon, ifi te mö minuts 
kil, e no äbinons ceins logovik züo. Klüliko luverat no ädabinon, das 
länod e bumots öcenons ünü minuts ömik. 


Ab nemuiko ced nolavanas tefü timamuf iverätikon. 


Menamödot ävedon pianiko muifik; telspikots ämoükons seili. 
Anikans päsäspetükons, votikans äbinons fulü dred. Anikans 
älesagons, das valikos ya ijenon, votikans äcedons, das timamufs votik 
öjenons; anikans igo äletikons netikaviko, das öjenons ,timageflum,” 
„timavefils” u „posmufils.” Seko mens äblibons tö top ot ed äprimons 
dredäliko ad kontrolön dönu glokilis, e ad küpedön züamöpi. 

Anikans älöpiologons, äsülogons sili, pästilüköl fa jenöf, das sol 
älenidon ai, das mistom süpik no ijenon (äs fopans anik lukredik 
ibüosagons osi). Plä timamuf at minutas kil, val äbinon ga nomik. If 
no pinunedons büo, ed if no ikontrolons glokilis okas, luverätiko igo no 
üküpedons seimosi nekösömik. 


Dü timül nos äjenon. Anikans äperons nitedi ed imogolons, ab 
utans, kels iblebons, dakipölo säntretükäli Iölöfik, äküpedons bluviko, 
das tü minuts kil pos düp balid poszedelo, düp igegolon lü minuts 
kildegzül pos düp degtelid. 


Timamufi at telid, küpedoviko gretikum ka muf balid, no 
ibüosagoy. Anikans änotodons tupi oksik tefü sleit at timafluma nomik, 
do ibinos dönu seks nonik logovik zü ons, plä uts rietalinaglokilas. Ab 
timamuf at süpik e tefädiko gretik minutas mödikum ka teldeg labonöv 
ba sekis fefik. 


Äbespikoy dini, änuläloy va valikos pifinükon anu, das düp 
inätükon oki, u va itemunons te primi sökoda nenfinik timamufas. 
Seko ästebedons jeni alseimik okömöl. 


Tü minuts degmäl bü düp balid, tim eföfiobunon jü minuts degfol 
bü düp balid. Do äbinos föfiobun te minutas tel, too ibinos föfiomuf, 
jenöfo muf telid, keli itemunoy, e nek äsevon sekis ota. Äbespikoy nog 
mögis ven, tü minuts tel bü düp balid, tim epödiomufon jü minuts 
teldegtel bü düp balid, e tü minuts degvel bü düp balid, tim iföfiobunon 
nogna jü minuts degkil bü düp balid, ab tü minuts vel bü düp balid, 
ipödiobunon jü düp teldegbal bü düp balid, e ret. 


Mens ai mödikums äperons nitedi ed älüvons piadi. Ägegolons 
lü bürs, do verätiko äbinos nog koledapaud onsik, igo if ilifädons plu ka 
düpalaf is. (No äkanoy ga mafön timi ven jonians glokas ämufons mo 
e ge). 


„Töbids obas binons vaniks," äsagon seiman saido laodiko dat 
alikan äkanon lilön osi. „Ba obinos gudik ad moükön glokis ä glokilis, e 
lifön äs büo.” Täno esädunom pärädiko rietalinaglokili oka, edojedom 
oni glunio ed elepedom oni dis fut okik. Mogolölo vifiko, anikans 
äplodons ed älobülavokädons primäti omik. 

Mens mödikum id esädunons glokilis okas; anikans pärädiko 
emojedons onis, ab mödikünans jenöfo no emojedons ud edistukons 
timimafianis skänik at, ab te esleafons onis ini poks okik. Äsökons 
sami ya pejonöl, ab nen flekön okis lü sümbolim u lü näm grobälik. 
Suno menamödot imogolon. Dönu mens ädunons calis 


kösömik okas äs büo, e no plu ädemons timamufis alseimik, öjenöls u 
no. 


e R N. A. N A A N 
SMILOBSÖS ! 


KLOTEM _ZUIK NEKÖSÖMIKÜN 





Enu pävüdob ad komön pö danüd in lotidöp gretik. 


Lükömölo, päsüpädob ad logön fleni gudik oba, kel 
äfärmükom yanili tooda. 


Ab sunädo eküpetob, das älenlabom neitabliti. Äsagom obe: 
„No äkanob tuvön soaraklotemi obik; ab läbiko no eperob klotemi 
zuik, keli lenlabob ai pö danüds drimas oba! 
BLÖFÄD SLÜDÖFIK 
Ädelo jiflen ed ob äblöfädobs vemo. 
Ag! Kikodo äblöfädols-li? 


Äsagof, das äbinof jönikum ka ob, ab enegidetükob ofi dö atos! 
Anu alan baicedon, das ob binob jönikün. 


Vö! Kikodo-li! 


Bi of dalabof logi blägik! 

DATUVAL IN FANÄBÖP 








v. Liberis de animalibus V. Dö lans libik 
O musculae parietis O jimugils in völ, 
O musculi rodentes vos ! O himugils tuetöl ! 
O venti flantes per domum ! O viens, kels bladons da bumot ! 
O fulmina tonantia ! O leklärs tonäröl ! 
Aviculąe canentes mi ! Böds, kels obe kanitols ! 
Ludentes vos pueruli !.. . Ols hipuls, kels pledoms ! 
Vobismet, oh quam invideo ! Lio mibönob olis ! 
Gaudete libertate vos ! Fredolsös in lib ! 
Ego intra muros lugeo, Ob bevü völs glumob, 
Vos liberi vagamini - Ols glibols libiko - 
En, solus tristor ! ... Solus? non ! Ekö soelik glumob. Soelik? 
Genius solator hic adest. noö!/Lan trodöl oba komon 
Quocum vel inter moenia Ko on, igo bevü völs, 
Laetus volo per aethera. Fredölo da spad flitob.- - 





Penet redakana: Lib binon vo din ledigik. Kösömobs ad lib; no 
kanobs fomälön lifi nen gität menik at. Ab da vol dabinons mens, 
kels no juitons benedi somik. No sevobs numi onas; dabinons ba 
balions otanas, kels sufons tomi, igo datomi in fanäböps da vol. 
Datuval, do äbinom fanäböpan te dü muls ömik, no ämutom sufön 
tuvemo. Äsevom, das ünü brefüp pölibükom. Too sevobs, das i pro 
om, nelib äbinon miserik. Tiks oma jäfikons me mugs in völs 
fanäböpa, me viens, me leklärs tonäröl, me böds, me hipuls plödü 
möns fanäböpa, e dins at pluükons jenöfoti, das ons dalabons libi - 
om no! Ab votaflano om dalabom bosi, kel defon ones. Dalabom 
lani nämik, kel vikodon tupi visü om, e kel ceinon nekoteni büfik 

ini lekoten lanöfik. 

DIV REGA SALOMON (11) 


2 ubel ko vat” - Ereidoms vdis at su skit cla Silvestr: O; 7a 

‘Klifalubel, keli logedoms în munalunid; Ieadon omes dagetün”- 

nämi retik dönu, e no vaniko ... 4 Al 
z 4 



















2S 
laer 
Ekö vat !! 





-ad fidön, naedü balid, bensmeiko- 

/Nulälob, va blod \ 











$ Penämüköls, fövoms maleki. Soaf no plu dredükon omi 
Ab osaidon-i fidastok jūs egrämoms love bels me nif petegö 


P T 7f: 









Belatips tel us obinons \Y 
„Blöt cka Saba” Vü bels 773 
at dabinon belaloveveg. // 

